CELEX: 32021R1947
Language: mt
Date: 2021-11-10 00:00:00
Title: Regolament ta’ Implimentazzjoni tal-Kummissjoni (UE) 2021/1947 tal-10 ta’ Novembru 2021 dwar id-definizzjoni tat-territorju ġeografiku tal-Istati Membri għall-finijiet tar-Regolament (UE) 2019/516 tal-Parlament Ewropew u tal-Kunsill dwar l-armonizzazzjoni tad-dħul nazzjonali gross bi prezzijiet tas-suq (ir-Regolament dwar id-DNG) u li jħassar id-Deċiżjoni tal-Kummissjoni 91/450/KEE, Euratom u r-Regolament tal-Kummissjoni (KE) Nru 109/2005 (Test b’rilevanza għaż-ŻEE)

11.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 398/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1947
         tal-10 ta’ Novembru 2021
         dwar id-definizzjoni tat-territorju ġeografiku tal-Istati Membri għall-finijiet tar-Regolament (UE) 2019/516 tal-Parlament Ewropew u tal-Kunsill dwar l-armonizzazzjoni tad-dħul nazzjonali gross bi prezzijiet tas-suq (ir-Regolament dwar id-DNG) u li jħassar id-Deċiżjoni tal-Kummissjoni 91/450/KEE, Euratom u r-Regolament tal-Kummissjoni (KE) Nru 109/2005
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/516 tal-Parlament Ewropew u tal-Kunsill tad-19 ta’ Marzu 2019 dwar l-armonizzazzjoni tad-dħul nazzjonali gross bi prezzijiet tas-suq u li jħassar id-Direttiva tal-Kunsill 89/130/KEE, Euratom u r-Regolament tal-Kunsill (KE, Euratom) Nru 1287/2003 (ir-Regolament dwar id-DNG) (1), u b’mod partikolari l-Artikolu 5(3) tiegħu,
         Billi:
         
                     (1)
                  
                  
                     Id-definizzjoni ta’ territorju ġeografiku hija waħda mill-kwistjonijiet definiti fir-Regolament Delegat tal-Kummissjoni (UE) 2020/2147 (2) dwar il-lista ta’ kwistjonijiet biex ikunu żgurati l-affidabbiltà, l-eżawrjenza u l-komparabbiltà tad-data dwar id-dħul nazzjonali gross bi prezzijiet tas-suq (“DNG”) li jridu jiġu indirizzata f’kull ċiklu ta’ verifika.
                  
               
                     (2)
                  
                  
                     Biex id-data dwar id-DNG tkun affidabbli, eżawrjenti u komparabbli, jeħtieġ tiġi ċċarata d-definizzjoni ta’ territorju ġeografiku tal-Istati Membri.
                  
               
                     (3)
                  
                  
                     L-aggregati tad-DNG u l-komponenti tagħhom jenħtieġ li jkunu komparabbli fost l-Istati Membri u jenħtieġ li jikkonformaw mad-definizzjonijiet rilevanti u mar-regoli kontabilistiċi tas-sistema Ewropea tal-kontijiet tal-2010 (“ESA 2010”) (3).
                  
               
                     (4)
                  
                  
                     Għalhekk, id-Deċiżjoni tal-Kummissjoni 91/450/KEE, Euratom (4) u r-Regolament tal-Kummissjoni (KE) Nru 109/2005 (5) jenħtieġ li jitħassru.
                  
               
                     (5)
                  
                  
                     Il-miżuri previsti f’dan ir-Regolament huma konformi mal-opinjoni tal-Kumitat tas-Sistema Ewropea tal-Istatistika msemmi fl-Artikolu 8 tar-Regolament (UE) 2019/516,
                  
               ADOTTAT DAN IR-REGOLAMENT:
         
            Artikolu 1
            Għall-finijiet ta’ Regolament (UE) 2019/516, it-terminu “territorju ekonomiku” għandu jkollu t-tifsira stabbilita fil-paragrafi 2.05 u 2.06 tal-Kapitolu 2 tal-Anness A tar-Regolament (UE) Nru 549/2013, u t-terminu “territorju ġeografiku” użat f’dawk il-paragrafi għandu jinftiehem li tikkonsisti mit-territorji tal-Istati Membri mniżżla fl-Anness ta’ dan ir-Regolament.
         
         
            Artikolu 2
            Id-Deċiżjoni tal-Kummissjoni 91/450/KEE, Euratom u r-Regolament tal-Kummissjoni (KE) Nru 109/2005 huma mħassra.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta’ Novembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 91, 29.3.2019, p. 19.
         
            (2)  Ir-Regolament Delegat tal-Kummissjoni (UE) 2020/2147 tat-8 ta’ Ottubru 2020 li jissupplimenta r-Regolament (UE) 2019/516 tal-Parlament Ewropew u tal-Kunsill billi jiddefinixxi l-lista ta’ kwistjonijiet li jridu jiġu indirizzati f’kull ċiklu ta’ verifika (ĠU L 428, 18.12.2020, p. 9).
         
            (3)  Ir-Regolament (UE) Nru 549/2013 tal-Parlament Ewropew u tal-Kunsill tal-21 ta’ Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (ĠU L 174, 26.6.2013, p. 1).
         
            (4)  Id-Deċiżjoni tal-Kummissjoni 91/450/KEE, Euratom tas-26 ta’ Lulju 1991 li tiddefinixxi t-territorju tal-Istati Membri għall-għan tal-implimentazzjoni tal-Artikolu 1 tad-Direttiva tal-Kunsill 89/130/KEE, Euratom dwar l-armonizzazzjoni tal-kompilazzjoni tal-prodott gross nazzjonali bil-prezzijiet tas-suq (ĠU L 240, 29.8.1991, p. 36).
         
            (5)  Ir-Regolament tal-Kummissjoni (KE) Nru 109/2005 tal-24 ta’ Jannar 2005 dwar it-tifsira tat-territorju ekonomiku tal-Istati Membri għall-għanijiet tar-Regolament tal-Kunsill (KE, Euratom) Nru 1287/2003 dwar l-armonizzazzjoni tad-dħul gross nazzjonali skont il-prezzijiet tas-suq (ĠU L 21, 25.1.2005, p. 3).
      
      
         
            ANNESS
            It-territorju tal-Istati Membri:
            
                        —
                     
                     
                        it-territorju tar-Renju tal-Belġju,
                     
                  
                        —
                     
                     
                        it-territorju tar-Repubblika tal-Bulgarija,
                     
                  
                        —
                     
                     
                        it-territorju tar-Repubblika Ċeka,
                     
                  
                        —
                     
                     
                        it-territorju tar-Renju tad-Danimarka, għajr il-Gżejjer Faeroe u Greenland,
                     
                  
                        —
                     
                     
                        it-territorju tar-Repubblika Federali tal-Ġermanja,
                     
                  
                        —
                     
                     
                        it-territorju tar-Repubblika tal-Estonja,
                     
                  
                        —
                     
                     
                        it-territorju tal-Irlanda,
                     
                  
                        —
                     
                     
                        it-territorju tar-Repubblika Ellenika,
                     
                  
                        —
                     
                     
                        it-territorju tar-Renju ta’ Spanja,
                     
                  
                        —
                     
                     
                        it-territorju tar-Repubblika Franċiża, għajr il-pajjiżi u t-territorji barranin li fuqhom teżerċita s-sovranità, kif definit fl-Anness II tat-Trattat dwar il-Funzjonament tal-Unjoni Ewropea,
                     
                  
                        —
                     
                     
                        it-territorju tar-Repubblika tal-Kroazja,
                     
                  
                        —
                     
                     
                        it-territorju tar-Repubblika Taljana,
                     
                  
                        —
                     
                     
                        it-territorju tar-Repubblika ta’ Ċipru,
                     
                  
                        —
                     
                     
                        it-territorju tar-Repubblika tal-Latvja,
                     
                  
                        —
                     
                     
                        it-territorju tar-Repubblika tal-Litwanja,
                     
                  
                        —
                     
                     
                        it-territorju tal-Gran Dukat tal-Lussemburgu,
                     
                  
                        —
                     
                     
                        it-territorju tal-Ungerija,
                     
                  
                        —
                     
                     
                        it-territorju tar-Repubblika ta’ Malta,
                     
                  
                        —
                     
                     
                        it-territorju tar-Renju tan-Netherlands, għajr il-pajjiżi u t-territorji barranin li fuqhom jeżerċita s-sovranità, kif definit fl-Anness II tat-Trattat dwar il-Funzjonament tal-Unjoni Ewropea,
                     
                  
                        —
                     
                     
                        it-territorju tar-Repubblika tal-Awstrija,
                     
                  
                        —
                     
                     
                        it-territorju tar-Repubblika tal-Polonja,
                     
                  
                        —
                     
                     
                        it-territorju tar-Repubblika Portugiża,
                     
                  
                        —
                     
                     
                        it-territorju tar-Rumanija,
                     
                  
                        —
                     
                     
                        it-territorju tar-Repubblika tas-Slovenja,
                     
                  
                        —
                     
                     
                        it-territorju tar-Repubblika Slovakka,
                     
                  
                        —
                     
                     
                        it-territorju tar-Repubblika tal-Finlandja,
                     
                  
                        —
                     
                     
                        it-territorju tar-Renju tal-Iżvezja.